
Букварът Четем с Ася и Явор е предназначен за ученици, чийто майчин език е различен 
от българския. Изданието е разработено по проект Разбираш ли езика на училището? ие 
реализирано съвместно от сдружение Интернационална асоциация ЕдюкАрт и фонда- 
циите Заедно в час и Тръст за социална алтернатива. Към буквара са създадени две 
допълнителни пособия - приложение Моите букви, което служи за изработване на так- 
тилна азбука, и версия на буквара с включени насоки за работа. 

През 2022, г. е отпечатан вторият тираж на комплекта, който се разпространява 
напълно безплатно както в книжен вариант, така и в електронна среда на сайта 
ргеродауате Бо. Автори на буквара са логопедът Акулина Арикова и експертките по 
ранно двуезично развитие д-р Анастасия Новикова и Вяра Михайлова. Трите специа- 
листки обединяват своите знания и дългогодишен опит, за да създадат методика, чрез 
която да улеснят децата в усвояването на българския език. В процеса на работа авторки- 
те са подпомагани от различни професионалисти в областта на сугестопедията, вал- 
дорфската педагогика, Монтесори педагогиката, психологията, специалната педагогика и 


други. Илюстрациите в комплекта са дело на талантливата художничка Еслица Попова. 

Букварът Четем с Ася и Явор съдържа 40 теми, като буквите от азбуката са групи- 
рани в шест раздела. Последователността на въвеждане на буквите е по-различна от 
установената в училище и според авторките е съобразена със затрудненията, които се 
пораждат в процеса на обучение. Цялостната концепция на пособията е ориентирана 
към осигуряване на максимална подкрепа за децата. Уроците се открояват с ясна повта- 
ряща се структура, визуалните маркери (цветни полета, стрелки и други) целят да 
улеснят обучаемите и да направят материала по-разбираем. Задачите в отделните теми 
винаги са подредени по един и същ начин, като предвидените дейности следват идеята 
за постепенно надграждане на знанията. Мнението на авторките е, че така децата 
знаят какво се очаква от тях, а това им помага да се чувстват по-уверени и да могат 
да се фокусират по-добре върху съдържанието (Буквар с насоки за работа: с. 8). 

Концепцията включва още редица аспекти, сред които са четене на срички и на 
думи със струпани съгласни, различаване на огледални букви и на звукове, които са 
близки по звучене, насърчаване на любовта към четенето и други. Ключова роля има 
историята рамка към всяка една от буквите. Според указанията, в началото на урока на 
децата се чете или разказва историята, а задачите, които следват, са сюжетно обвързани 
с нея. По този начин целенасочено се работи за въвеждане на лексиката и също така за 
развиване на умението за четене с разбиране. Важна особеност е, че историята рамка 
изобилства от думи, започващи с буквата, която се изучава в дадения урок, като целта е 
обучаемите многократно да чуят съответния звук. 

Версията на буквара Четем с Ася и Явор. С насоки за работа съдържа методи- 
чески указания за работа към всяка тема и е предназначена за всички, които работят с 
децата - учители, логопеди, родители и доброволци, работещи с деца за развиване на 
умения за четене. Изключително значими в помагалото са не само указанията за изпъл- 
нението на отделните задачи, но и двете рубрики Очакван резултат и Как да продъл- 
жим, поместени в обобщителните уроци към отделните групи букви. Рубриките са 
ценен ориентир за това дали децата се справят с учебния материал и дават напътствия 
как да се преодолеят затрудненията, които биха могли да възникнат в образователния 
процес. 

Приложението Моите букви служи за изработване на тактилна азбука към 
буквара, като е предложен списък с разнообразни материали, чрез които обучаемите 


биха могли да моделират отделните букви. Според цялостната концепция изпълнението 

на тази задача има важна роля, тъй като помага на децата да осъзнаят и да запомнят 
формата на буквата, преди да преминат към четенето (Моите букви: с. 4). 

Четем с Ася и Явор е първият буквар в системата на националното образование, 
който чрез специална методика помага на децата билингви да усвоят българския език. 
Въпреки че е разработен най-вече за обучаеми, чийто майчин език е различен от офици- 
алния в страната, той би могъл да послужи на всички, които по някаква причина се 


затрудняват с четенето на български. 


МАКТА ЅТЕЕАМОУА (МАРИЯ СТЕФАНОВА), РНЮ 

